สวัสดีค่ะ พอดีว่ามีพสพกับแฟนเมื่อวันที่ 28/5 แล้วทีนี้ประจำเดือนเลยกำหนดมาประมาณ 10 วัน (จริงๆควรมาวันที่ 4/6)ตรวจครรภ์ 3 รอบแล้วยังขึ้นขีดเดียว รอบแรกวันที่ 7/6 รอบสองวันที่ 10/6 และรอบสามวันที่ 13/6 จากนั้นในวันที่ 13/6 ช่วงประมาณ 5 โมง มีเลือดออกมาในปริมาณที่น้อยแต่ว่าไม่กระปริบประกรอย แล้วมีอาการปวดท้องน้อยเหมือนเป็นประจำเดือน แล้วมีอาการปวดมากตอนกลางคืน ตอนเช้าก้อยังปวด พออาบน้ำตอนเช้าพบว่าเลือดเต็มผ้าอนามัย เหมือนประจำเดือน พอช่วงบ่ายวันนี้รู้สึกว่ามาน้อยลงจนแปลกใจ ไม่ทราบว่าเป็นเลือดล้างหน้าเด็กหรือป่าวคะ
สวัสดีค่ะประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยถ้าประจำเดือนเลยกำหนดมาแล้ว ควรยืนยันการตั้งครรภ์ให้แน่ชัด ถ้าให้ผลลบ แต่ยังไม่มา หรือมีเลือดออกกระปริดกระปรอยอยู่ตลอด ไม่แน่ใจว่าเป็นเลือดอะไร ก็ควรไปยืนยันผลที่รพ.ดูอีกครั้งส่วนเลือดล้างหน้าเด็กนั้นปกติจะเกิดที่ประมาณ 2 สัปดาห์หลังมีการปกิสนธิ ออกมาน้อยๆ ไม่ได้เกิดในทุกคน ไม่สามารถใช้บ่งบอกว่าตั้งครรภ์ได้หรือไม่ จากที่กล่าวมาก็บอกไม่ได้ชัดเจน คืออาจเป็นเลือดประจำเดือนปกติหรือเป็นภาวะแทรกซ้อนของการตั้งครรภ์ในลักษณะอื่นๆเช่นแท้ง ท้องนอกมดลูกก็ได้ ต้องไปตรวจยืนยันการตั้งครรภ์ให้แน่ชัดค่ะ